CELEX: 31990R2887
Language: el
Date: 1990-10-05 00:00:00
Title: Κανονισμός (ΕΟΚ) αριθ. 2887/90 της Επιτροπής της 5ης Οκτωβρίου 1990 για τον καθορισμό των επιτοκίων που θα εφαρμοσθούν για τον υπολογισμό των δαπανών χρηματοδοτήσεως των παρεμβάσεως σε αγορά, αποθεματοποίηση και διάθεση

Avis juridique important

|

31990R2887

Κανονισμός (ΕΟΚ) αριθ. 2887/90 της Επιτροπής της 5ης Οκτωβρίου 1990 για τον καθορισμό των επιτοκίων που θα εφαρμοσθούν για τον υπολογισμό των δαπανών χρηματοδοτήσεως των παρεμβάσεως σε αγορά, αποθεματοποίηση και διάθεση  

Επίσημη Εφημερίδα αριθ. L 276 της 06/10/1990 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 2887/90 ΤΗΣ ΕΠΙΤΡΟΠΗΣ  της 5ης Οκτωβρίου 1990  για τον καθορισμό των επιτοκίων που θα εφαρμοστούν για τον υπολογισμό των δαπανών χρηματοδοτήσεως των παρεμβάσεων που συνίστανται σε αγορά, αποθεματοποίηση και διάθεση  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1987 σχετικά με τους γενικούς κανόνες για τη χρηματοδότηση των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 787/89 (2), και ιδίως το άρθρο 5,  Εκτιμώντας:  ότι το άρθρο 3 του κανονισμού (ΕΟΚ) αριθ. 411/88 της Επιτροπής (3) προβλέπει ότι το ενιαίο επιτόκιο που χρησιμοποιείται για τον υπολογισμό των δαπανών χρηματοδοτήσεως των παρεμβάσεων αντιστοιχεί στα επιτόκια που διαπιστώθηκαν από τη Στατιστική Υπηρεσίων των Ευρωπαϊκών Κοινοτήτων για το Ecu με προθεσμία τριών και δώδεκα μηνών στην ευρωαγορά σταθμίζοντάς τα αντίστοιχα με 1/3 και 2/3·  ότι η Επιτροπή καθορίζει το επιτόκιο αυτό πριν από την αρχή κάθε λογιστικής περιόδου του ΕΓΤΠΕ, τμήμα Εγγυήσεων με βάση τα επιτόκια που διαπιστώθηκαν κατά τη διάρκεια των έξι μηνών που προηγούνται του καθορισμού·  ότι το άρθρο 4 παράγραφος 1 του κανονισμού (ΕΟΚ) αριθ. 411/88 προβλέπει τον καθορισμό ενός ειδικού επιτοκίου για ένα κράτος μέλος που υπέστη κατά τη διάρκεια τουλάχιστον έξι μηνών, δαπάνη επιτοκίου μικρότερη από το ενιαίο επιτόκιο που καθορίστηκε από την Κοινότητα· ότι οι δαπάνες αυτές ανακοινώθηκαν από τα κράτη μέλη στην Επιτροπή πριν από το τέλος του οικονομικού έτους· ότι ελλείψει ανακοινώσεων από το ένα κράτος μέλος, το ποσοστό των δαπανών του επιτοκίου που θα εφαρμοσθεί καθορίστηκε με βάση το επιτόκιο αναφοράς που εμφαίνεται στο παράρτημα του εν λόγω κανονισμού·  ότι θα πρέπει να καθοριστούν τα επιτόκια για το λογιστικό έτος 1991, σύμφωνα με τις διατάξεις αυτές·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τις δαπάνες που καταλογίζονται στο οικονομικό έτος 1991 του ΕΓΤΠΕ, τμήμα Εγγυήσεων:  1. το επιτόκιο που προβλέπεται στο άρθρο 3 του κανονισμού (ΕΟΚ) αριθ. 411/88 καθορίζεται σε 10,5 %·  2. το ειδικό επιτόκιο που προβλέπεται στο άρθρο 4 του κανονισμού (ΕΟΚ) αριθ. 411/88 καθορίζεται σε:  9,6 % για τη Γερμανία,  9,8 % για τη Γαλλία,  9,0 % για τις Κάτω Χώρες,  8,9 % για την Ιρλανδία.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Οκτωβρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Οκτωβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 216 της 5. 8. 1978, σ. 1.  (2) ΕΕ αριθ. L 85 της 30. 3. 1989, σ. 1.  (3) ΕΕ αριθ. L 40 της 13. 2. 1988, σ. 25.